NaiveNeuron/SloPal huggingface dataset:
M. Hort, podpredseda NR SR: (2009-12-02):
A teraz dávam slovo spoločnej spravodajkyni z ústavnoprávneho výboru poslankyni Jane Laššákovej, predsedníčke tohto výboru, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Klus, Martin, podpredseda NR SR (2019-10-25):
Ďakujem vám. Pán poslanec, evidujem na vaše vystúpenie tri faktické poznámky. Pani poslankyňa Cigániková.
P. Csáky, podpredseda vlády SR: (2001-10-18):
Po prijatí nového zákona o knižniciach v roku 2000 a po schválení novely zákona o múzeách a galériách predkladám vám dnes návrh zákona o ochrane zrejme najdôležitejšej a najrozsiahlejšej súčasti nášho kultúrneho dedičstva. Vypracovanie a predloženie návrhu zákona o  ochrane kultúrneho pamiatkového fondu je odôvodnené najmä nevyhnut-nosťou zmeny súčasnej právnej úpravy, ktorá tu pretrváva ešte z minu-lého obdobia. Terajší zákon o štátnej pamiatkovej starostlivosti vychádza z vtedajších podmienok socialistického systému zo štátneho monopolu vlastníctva väčšiny pamiatkových objektov a z centrálneho zabezpečo-vania prípravných, projektových a realizačných kapacít na záchranu a obnovu kultúrnych pamiatok  a pamiatkových území. Prioritou predlože-ného návrhu na rozdiel doterajšieho zákona je ochrana pamiatkového fondu ako konkrétna činnosť zameraná na predchádzanie a obmedzo-vanie nepriaznivých vplyvov, ako aj na odstraňovanie takých zásahov do pamiatok a pamiatkových území, ktoré ich ohrozujú, poškodzujú alebo ničia. Vypracovaniu návrhu zákona predchádzala podrobná analýza a primeraná aplikácia vhodných predpisov zo zahraničia, najmä obdob-ných zákonov v štátoch Európskej únie a zákonov platných napríklad v Spojených štátoch amerických a v Egyptskej arabskej republike. V návrhu sa zohľadnili príslušné prístupy a opatrenia, ktoré pre Slovenskú republiku vyplývajú z ratifikovaných dokumentov, najmä z dohovorov Rady Európy a z dohovorov UNESCO. Zásadnou zmenou v porovnaní s platnou právnou úpravou je zriadenie pamiatkového úradu a krajských pamiatkových úradov ako orgánov špecializovanej štátnej správy vo veciach ochrany pamiatkového fondu. Tým sa zjednodušujú admi-nistratívne postupy pri vyhlasovaní, zmenách a zrušovaní vyhlásenia a pri vydávaní rozhodnutí. Predovšetkým sa však odstraňuje doterajšia duplicita v rozhodovaní vo veciach ochrany a obnovy pamiatkového fondu. Vytvorenie špecializovanej štátnej správy z doterajších organizač-ných zložiek je zároveň v súlade s podobnými fungujúcimi organizačnými modelmi vo viacerých európskych štátoch, napríklad v Rakúsku a v Nemecku. Návrh je zároveň v súlade s koncepciou reformy štátnej správy, ktorá takýto organizačný model predpokladá. Sídla súčasných stredísk a pracovísk pamiatkového ústavu umožňujú vytvoriť navrhovaný model špecializovaných orgánov už v súčasnosti. Pre úplnosť ešte poznamenávam, že pamiatkové úrady sa zriadia na báze terajšieho pamiatkového ústavu, vrátane delimitácie pracovníkov a nutného materiálno-technického vybavenia z okresných a krajských úradov. Z týchto dôvodov nedochádza k novým požiadavkám na štátny rozpočet. Podrobnejšie sú dôvody na predloženie návrhu zákona a vysvetlenia ku konštrukcii a formulácii jednotlivých paragrafov uvedené v dôvodovej správe. Vážené poslankyne, vážení poslanci, ďakujme vám za pozornosť.
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 125 poslancov, za 82, proti 11, zdržalo sa 32. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Danko, Andrej, predseda NR SR (2019-09-17):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 60 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení zákon č. 219/2014 Z. z. o sociálnej práci, tlač 1480. Dávam slovo spoločnému spravodajcovi z výboru pre sociálne veci poslancovi Burianovi, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. 177/2018 Z. z. , tlač 1480.)
Dubovcová, Jana, poslankyňa NR SR (2011-09-07):
Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
B. Bugár, podpredseda NR SR: (2002-05-23):
M. Ftáčnik, poslanec: Len vecne zareagujem. Ja som to, panie poslankyne, nebral ako obhajobu, možno nám pani poslankyňa Slavkovská povie, prečo v roku 1998 to neprešlo. Ale argumenty rezortov aj vo vašej vláde boli presne rovnaké. Chápali to ako diskrimináciu svojich mladých zamestnancov, neboli na to zdroje. To znamená, ten problém sa opakuje. Opakuje sa, my ho tu musíme zvládnuť ako poslanci, ktorí budeme rozhodovať aj o použití výnosov z privatizácie a o tom, či tento fond je prospešný a či ho podporíme, alebo nie. Osobne ho podporujem a som rád, že opoziční poslanci prispievajú aj týmto spôsobom k plneniu programového vyhlásenia vlády a možno aj k reparátu svojej činnosti z roku 1998.
V. Sopko, poslanec: (2002-02-15):
J. Migaš, predseda NR SR: Hlasujeme o návrhu z rozpravy, to znamená, aby sa prerušilo rokovanie o tomto bode. Prezentujme sa a hlasujme. Hlasujeme o návrhu pána poslanca Jasovského, aby sme prerušili rozpravu. (Hlasovanie.) Prítomných je 97 poslancov, za 31, proti 55, zdržalo sa 11, všetci hlasovali. Tento návrh z rozpravy sme neschválili. Nech sa páči ďalej.
Bagačka, Michal, poslanec NR SR (2013-03-19):
Ďalej o bode 2, s odporúčaním neschváliť.
Grendel, Gábor, podpredseda NR SR (2022-09-23):
Pani navrhovateľka, máte možnosť v rozsahu dvoch minút reagovať na faktické alebo ísť do rozpravy v neobmedzenom časovom priestore. Takže nechávam na vás. (Reakcia navrhovateľky.) V poriadku, tak nech sa páči. Tým pádom, ale ešte predtým sa opýtam, pani poslankyňa Romana Tabák, máte procedurálny návrh?
Grendel, Gábor, podpredseda NR SR (2023-06-22):
Panie poslankyne, páni poslanci, budeme teraz pokračovať v rozprave k vládnemu návrhu zákona o premenách obchodných spoločností. V rozprave je prihlásený ešte pán poslanec Erik Tomáš, takže nech sa páči, pán poslanec, máte slovo. (Pokračovanie rokovania o vládnom návrhu zákona o premenách obchodných spoločností a družstiev a o zmene a doplnení niektorých zákonov , tlač 1557.)
Blanár, Juraj, podpredseda NR SR (2021-09-30):
Na vaše vstúpenie 10 faktických poznámok. Ukončujem možnosť prihlásiť sa s faktickými poznámkami. Ako prvý, pán poslanec Miroslav Suja.
Hrnčiar, Andrej, podpredseda NR SR (2016-10-26):
Čiže vyhlasujem všeobecnú rozpravu za skončenú. Keďže pán poslanec Grendel sa rozhodol nevystúpiť, pýtam sa, či niekto z navrhovateľov má záujem vystúpiť v záverečnom slove. Nie je tomu tak. Prerušujem rokovanie o týchto bodoch programu. Nasledujúcim bodom programu je prvé čítanie o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Návrh zákona je uverejnený ako tlač 238, návrh na jeho pridelenie na prerokovanie výborom je v rozhodnutí č. 262. Dávam slovo poslankyni Veronike Remišovej, aby návrh zákona uviedla.
Hajko, Jozef, poslanec NR SR (2023-12-19):
Pozdravujem všetkých kolegov. Ďakujem za slovo, pán predsedajúci. Pán Sulík tu spomínal jednu vážnu vec a to, že ministerstvo obrany sa, si začne schvaľovať, čo sa týka vývozu zbraní. Začať si schvaľovať veci samo sebe, teda ak som to správne pochopil, som to nejak presne neštudoval, ale vnímam to ako dosť nebezpečnú vec. Pretože spomeňme si na prípad spred niekoľkých rokov, keď sa slovenské zbrane alebo zbrane, ktoré boli repasované na Slovensku, išlo o húfnice Dana, zrazu objavili v konflikte medzi Azerbajdžanom a Arménskom. Bolo to na azerbajdžanskej strane. Aby sme si to osvetlili, tak v tej, v tom čase bolo embargo, bolo embargo všeobecné na vývoz zbraní do Azerbajdžanu. A ony sa tam napriek tomu, tie zbrane, dostali. A dostali sa aj vďaka tomu, že ministerstvo hospodárstva vydalo povolenie. Leteli dokonca tie zbrane z Bratislavy a tá finta bola v tom, že nesmerovali priamo do Baku, ale smerovali do Tel Avivu do Izraela, tam, samozrejme, embargo neplatilo a tam po pár hodinách sa preložili na iné lietadlo. Teraz to už presne neviem, ale na to isté, tie zbrane leteli veselo do Azerbajdžanu. A keď sa dnes pozrieme, aká je situácia v tejto oblasti, tak vidíme, že bola tam, bol tam ďalší, ďalšia etapa vojny a Azerbajdžan obsadil celý Náhorný Karabach, 100-tisíc Arménov muselo ujsť z tejto oblasti. A ostala z toho taká pachuť, že sa tam objavili aj zbrane, ktoré, ktoré mali pôvod alebo ktoré sa repasovali na Slovensku. Takže z tohto pohľadu vnímam ako dosť nebezpečnú vec, ak by sme ponechali tie kompetencie tak... (Prerušenie vystúpenia časomerom.)
P. Paška, predseda NR SR: (2009-12-04):
Takže poprosím teraz navrhovateľa, máme pána spravodajcu, pán poslanec Brocka, poprosím vás, ste spravodajcom, budeme pokračovať v rozprave a ústne sú do rozpravy prihlásení pán poslanec Mikloško, pán poslanec Palko a pani poslankyňa Tóthová. Pán poslanec Mikloško, nech sa páči, máte slovo.
Gál, Gábor, poslanec NR SR (2012-08-01):
Ďakujem, pán predseda, za upozornenie... (Smiech v sále.)
P. Paška, predseda NR SR: (2006-12-05):
Pán poslanec Slota, nech sa páči.
P. Paška, predseda NR SR: (2009-10-22):
(Hlasovanie.) 140 prítomných, 84 za, 56 sa zdržalo. Návrh sme schválili.
K. Sárközy, poslankyňa: (2005-03-15):
Vy ste vo svojej dôvodovej správe uviedli, že cieľom  návrhu je pozitívne ovplyvnenie vývoja  dopravno-bezpečnostnej situácie  na území Slovenskej republiky, a k tomu by som sa chcela vyjadriť. Ja by som vás poprosila, keby to bolo možné a keby ste s tým súhlasili, aby vaši právnici do druhého čítania pre výbor pre zdravotníctvo, a potom to  zdôvodním, pripravili novelu, ktorá by sa týkala § 54, a ja si myslím, že by to mohlo ísť za bod 2, preto to hovorím, aby bolo dostatok času na to, aby sa to pripravilo, a v tom zmysle, že podobne ako tento návrh novely uvádza povinnosť nosiť ochrannú prilbu pri pohybe na kolieskových  korčuliach, ja by som to rozšírila na povinnosť nosiť ochrannú prilbu pre cyklistov do 12 rokov. Možno, že sa to bude zdať, že je to šikanovanie, ale počúvala som vyjadrenie traumatológov z Rooseveltovej nemocnice v Banskej Bystrici, ktorí hovorili, že ročne zomiera 280 až 300 detí práve pre poranenia hlavy, a keby bola povinnosť nosiť ochrannú prilbu pre cyklistov, tieto deti by  mohli byť zachránené. Aby to bolo dobre pochopené hlavne zo strany našich voličov, nie je to proti niekomu, nie je to šikanovanie, ale je to na ochranu našich detí. A my sme v okolitých krajinách  a mám taký dojem, že aj v Európskej únii jediná krajina, ktorá to nemá zakotvené v zákone. Takisto veľkej väčšine dopravných nehôd by sa dalo predísť, keby bola povinnosť používania detských sedačiek v aute. A preto som povedala, že by to mal prerokovať výbor pre zdravotníctvo, pretože jeho členovia sa môžu vyjadriť k tomu, že od koľkého roku, alebo či stačí prilba, alebo či by to bolo treba rozšíriť ešte ďalej. A len teoreticky. Do budúcnosti by som bola rada, keby sme dali hlavy dohromady a porozmýšľali aj nad tým, že by bola takisto povinnosť používania aj detských sedadiel v osobných autách.   Ďakujem pekne.
M. Lukša, poslanec: (2009-12-10):
Vláda Slovenskej republiky v súlade s § 7 ods. 2 zákona č. 566/1992 Zb. o Národnej banke Slovenska v znení neskorších predpisov predložila tento návrh a zároveň ho požiadala prerokovať na schôdzi Národnej rady. Predseda Národnej rady posúdil uvedený návrh podľa zákona o rokovacom poriadku. Svojím rozhodnutím č. 1397 z 9. decembra 2009 pridelil tento návrh vlády Výboru Národnej rady pre financie, rozpočet a menu na prerokovanie s termínom ihneď. Gestorský výbor prerokoval návrh vlády na vymenovanie guvernéra Národnej banky Slovenska a prijal k nemu uznesenie č. 637 z 9. decembra 2009, v ktorom súhlasí s návrhom vlády Slovenskej republiky na vymenovanie guvernéra Národnej banky Slovenska doc. Ing. Jozefa Makúcha, PhD., a odporučil Národnej rade Slovenskej republiky vládny návrh, pardon, návrh vlády Slovenskej republiky na vymenovania guvernéra Národnej banky Slovenska schváliť. Pán predsedajúci, prosím, otvorte rozpravu.
Kuffa, Štefan, poslanec NR SR (2012-05-09):
Ďakujem za slovo. Ja som si niekoľko viet poznačil a jedna z nich je: „Štát by nemal dovoliť zomierať inému na ulici.“ To je taká veľmi silná veta. Ja posledných dvadsaťdva rokov naozaj vidím tých ľudí na ulici zomierať. My sa tvárime, akoby tento problém tu neexistoval. Veľakrát tými ľuďmi opovrhujeme, úmyselne a niekedy aj reálne do nich ako kopeme. Mária tu spomenula ešte jednu vážnejšiu vec a to bolo veľmi silné. Náš občan je menej ako zver. To je veľmi silné, ale naozaj aj zároveň pravdivé, lebo keď si psík zlomí necht alebo mačička, hneď to riešime, ale ľudia zomierajúci na ulici, prekročíme ich, robíme sa, že ich nevidíme. Títo ľudia naozaj potrebujú systematickú pomoc. Nazývame ich bezdomovci, ten terminus technicus aspoň neviem, že by niekde bol zahrnutý v zákonoch, ale je potrebné sa venovať tým ľuďom. Samozrejme, my ich odvrhujeme, opovrhujeme nimi všelijako, krivo na nich zazeráme. Neraz medzi týmito ľuďmi, si dovolím povedať, sú ľudia, ktorí sú psychicky chorí, oni potrebujú naozaj odbornú pomoc. Aj medicínsku, lekársku, nielen tú sociálnu. A v závere, keď to Mária spomenula, tú Matku Terezu, mám tu ešte jednu vetu, ale to asi nestihnem, tak bolo to tiež veľmi pekné, ona tiež okrem iného hovorila, všetkým môže, všetkým možno pomáhať, nemožno teda všetkým pomôcť, pardon, ale milovať môžeš všetkých. Toto hovorila Matka Tereza. Uvedomovala si, že tej biedy na ulici v Kalkate je toľko veľa, že všetkým nepomôže, ale milovať ich všetkých môže. Ja len toľko na doplnenie. Ďakujem.
Vetrák, Milan, poslanec NR SR (2022-12-08):
Pripomínam členom ústavnoprávneho výboru, že dnes budeme mať zasadnutie o 13.15 h. Ďakujem.
P. Hrušovský, podpredseda NR SR: (2002-06-19):
Pán poslanec Ftáčnik. Počkaj, Milan. Počkám. M. Ftáčnik, poslanec: Počkám. Pán poslanec Cuper, ja viem, že sa ti nechce pracovať do 21.00 hodiny. Ale spomeň si na to, že všetky kluby pred 60. schôdzou hovorili, že budú ochotné pracovať aj v mimoriadnych podmienkach, pretože je potrebné prerokovať všetky zákony. Nestihli sme to prerokovať práve preto, že neprešiel vtedy návrh pána poslanca Rakúsa, aby sme rokovali do 21.00 hodiny. Takisto sa to môže stať teraz, že sa neprerokujú všetky návrhy zákonov. Ja len pripomínam, že český parlament ešte dva dni pred voľbami prijímal normálne zákony, pretože to bolo potrebné. Nič viac, nič menej, môžeš si z toho robiť žart, ale je to vážna vec. (Reakcie z pléna.)
P. Hrušovský, predseda NR SR: (2003-12-04):
M. Maxon, poslanec: Ďakujem pekne za slovo. Vážený pán predseda, ja som presvedčený, že o všetkých návrhoch pána prezidenta musíme hlasovať. Potom celkom pokojne sme sa mohli rozhodnúť, že nebudeme hlasovať ani o tom jeho prvom návrhu, a účinnosť zákona ako takého je súčasťou pozmeňujúcich návrhov pána prezidenta.
Červeňáková, Elena, poslankyňa NR SR (2019-05-22):
Dobré ráno. Vážená predsedajúca, vážená vláda, sídlisko Ťahanovce ako Košice je jedno sídlisko na celom Slovensku, ktoré je postavené za, ešte za socializmu v roku 1989-1990 na cudzích pozemkoch. Tieto pozemky neboli vysporiadané ani doteraz a žije na sídlisku 27-tisíc obyvateľov. Žiaľbohu, mestskí poslanci a samozrejme starosta nemôžu, nevedia sa pohnúť, nevedia riešiť pozemky, nikto im s tým nevie akože pohnúť. Ja sa v rámci interpelácie pýtam pána ministra spravodlivosti, akým spôsobom by sme im vedeli pomôcť? Ako tieto pozemky vysporiadať? A tieto pozemky sa netýkajú reštitúcií. To je prvá otázka. A ďalej by som sa chcela opýtať, keď sa, v zariadeniach sociálnych služieb sa poskytuje aj komplexná ošetrovateľská starostlivosť. Pán minister Richter sa bráni, že nie vo všetkých zariadeniach sa poskytuje táto komplexná zdravotná starostlivosť. A v rámci interpelácie sa chcem opýtať pána ministra Richtera, že či neplánuje povinné zazmluvnenie agentúr domácej ošetrovateľskej starostlivosti v zariadeniach sociálnych služieb, ktoré nie sú zazmluvnené poisťovňami. Ďakujem.
Pellegrini, Peter, predseda NR SR (2015-07-03):
Prezentujme sa a hlasujme o tom, že predložený návrh zákona prerokujeme v treťom čítaní ihneď. (Hlasovanie.) Prítomných 121 poslancov, za hlasovalo 82 poslancov, zdržalo sa 39 poslancov. Konštatujem, že sme v treťom čítaní. Pýtam sa, či sa niekto hlási do rozpravy v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Pročko, Jozef, poslanec NR SR (2023-12-20):
Ďakujem. Žiadam, aby prijala Národná rada uznesenie a odsúdila rasistické správanie koaličných poslancov pri nočnom rokovaní. Verím, že sa najmä poslanec Kapuš ospravedlní. Odôvodnenie: To, čo predvádzala koalícia v noci, bolo nechutné. Opití poslanci koalície urážali rasistickým spôsobom poslancov. To je jeden z príkladov. Ďalší príklad, poslanec Muňko vykrikoval a nechutným spôsobom urážal mňa. Keď som mu odpovedal, tak ma poslanec Blaha upozornil, aby som to nerobil. Tak som mu slušne povedal, že, prosím, ja mu len odpovedám. Opäť ma upozornil, že aby som bol ticho, lebo vykáže mňa. Toto sa tu deje. Poslanci, poslanci koalície vyvreskujú, počas noci rasisticky urážali a Blaha a ďalší predsedajúci ani slovkom nereagovali, ani slovkom.
Blahová, Natália, poslankyňa NR SR (2011-12-01):
Ďakujem, pán predsedajúci, dovoľte, aby som predniesla spoločnú správu pod č. 597a. Spoločná správa výborov Národnej rady o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 597) vo výboroch Národnej rady Slovenskej republiky v druhom čítaní. Výbor Národnej rady pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, ďalej len gestorský výbor, podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 730 z 1. decembra 2011 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona, § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 335 z 1. decembra 2011 a Výbor Národnej rady Slovenskej republiky pre sociálne veci uznesením č. 115 z 1. decembra 2011. Výbor Národnej rady Slovenskej republiky pre sociálne veci prijal pozmeňujúci návrh, ktorý má šesť novelizačných bodov. Gestorský výbor na základe stanovísk, gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom 3 tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich návrhov a doplňujúcich návrhov schváliť. Gestorský výbor odporúča hlasovať o pozmeňujúcich návrhoch 1 až 6 uvedených v IV. časti tejto spoločnej správy spoločne so stanoviskom schváliť. Gestorský výbor určil spoločného spravodajcu výborov Zoltána Horvátha na prerokovanie návrhu zákona v druhom čítaní a treťom čítaní v Národnej rade Slovenskej republiky a informovanie Národnej rady o výsledku rokovania výborov a odôvodnenie návrhu a stanoviska gestorského výboru. Spoločná správa výborov Národnej rady o výsledkoch prerokovania návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre sociálne veci č. 116 z 1. decembra 2011. Ďakujem pekne, skončila som spravodajskú informáciu.
Zajac, Pavol, poslanec NR SR (2014-04-02):
Vážený pán predseda, v súlade s § 95 zákona Národnej rady Slovenskej republiky o rokovacom poriadku v znení neskorších predpisov beriem späť predložený návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov, tlač 892. Tento, novela Trestného zákona pojednávala o trestnom čine sťahovania tachometrov. Viacerí poslanci SMER-u v rozprave naznačili, že sa im takýto návrh zákona páči a prípadne by si ho vedeli predstaviť podporiť, ale zatiaľ všeobecná dohoda na podpore tohto návrhu zákona nie je. V mene tých 130-tisíc poškodených a oklamaných občanov Slovenska, ktorí si takýto automobil kúpia, máme záujem ďalej rokovať o podpore tohto návrhu zákona.
Matovič, Igor, poslanec NR SR (2012-11-06):
Hovorím, hovorím o dôvodovej správe k predloženému návrhu zákona a konfrontujem s názorom, ktorý tu bol vyslovený. Myslím si, že mám na to právo. Čiže nie je tam nič, čo by zakladalo akékoľvek právo vás obviňovať, niekoho z plagiátorstva. Čo sa týka samotného návrhu zákona, ja si naozaj myslím, že keď raz máme ústavodarnú právomoc kontrolovať výkon moci, tak je to zároveň aj naša povinnosť. A tým, že Jozef Viskupič predkladá tento návrh zákona, tak v podstate sa iba dobíja k tomu, aby sme si túto povinnosť mohli realizovať, lebo túto povinnosť máme voči našim občanom na Slovensku, voči voličom, ktorí od nás očakávajú, že budeme kontrolovať v tomto prípade vás, SMER, ako výkonnú moc v štáte. Hovoríte, že máme možnosti, že však aj dnes máme možnosť poslaneckého prieskumu, ale naozaj, realita je aká? Jednoducho iba taký poslanecký prieskum bude urobený, s ktorým vy budete súhlasiť. Inak povedané, môžeme urobiť iba taký poslanecký prieskum, opozícia, s ktorým bude, v ktorom chceme kontrolovať výkonnú moc, s ktorým bude výkonná moc súhlasiť. To mi pripadá naozaj tak, ako pri referende, že povieme, že ľudia, však máte možnosť sa slobodne rozhodnúť, slobodne môžete priamou demokraciou presadiť si čokoľvek v referende, ale zároveň vieme, že nikdy päťdesiat percent ľudí k referendu nepríde. Čiže je to naozaj iba také pro forma hranie sa. Takisto, keď hovoríme o hodine otázok, viete sami, opozíciu, alebo sa nečudujem opozičným poslancom, že nemajú chuť predkladať otázky, keď vieme, že keď tam predložia otázky, tak vy to prebíjate desiatkami otázok, len aby náhodou nebola tá opozičná otázka vylosovaná. Je to také detinské a myslím si, že práve tým, že by ste aj tento návrh zákona schválili, že by aj individuálny poslanec, alebo prípadne, keď poviete traja poslanci, alebo ako, alebo aspoň aby to boli traja poslanci z troch rozličných klubov, aby teda to nebolo fakt, že si teda niekto, nejaký odtrhnutý vagón v parlamente zmyslí, že teraz bude každý deň chodiť po úrade, aby to nebolo zneužívané, tak vy ste ukázali svoju veľkosť. A myslím si a som presvedčený o tom, že moc, ktorá koná čestne, sa nebojí svojej vlastnej kontroly a ja trošičku mám pocit aj pri pozícii šéfa Úradu pre verejné obstarávanie, to, akým spôsobom ste si ho vybrali, aj pri voľbe šéfa Najvyššieho kontrolného úradu, aj možno pri tomto postoji, že ako keby, že sa obávate svojej vlastnej kontroly a bojíte sa, aby vám niekto na prsty pozeral. Ja si myslím a teším sa. Nie, že myslím, myslím si, že tak by Slovensko malo vyzerať, čiže politici, ktorí budú vládnuť, sa nebudú báť, aby im ktokoľvek, či občania, alebo opozícia, pozerali na prsty. A vtedy, keď k tomuto dorastieme a Slovensko takýto, aj takýto návrh zákona možno na ceste k tomuto prijme, tak vtedy naozaj ľudia budú mať pocit, že politici nie sú tí, ktorí im pred voľbami niečo nasľubujú a po voľbách ich iba okrádajú, ale že naozaj im ide o to, aby spravovali dobre, kvalitne veci verejné.
Laššáková, Jana, podpredsedníčka NR SR (2015-01-28):
Pán poslanec Martvoň, nech sa páči.
B. Bugár, podpredseda NR SR: (2004-06-30):
(Hlasovanie.) Prítomných 123 poslancov, 80 za, 43 poslancov sa zdržalo hlasovania. Konštatujem, že sme v treťom čítaní. Otváram rozpravu v rámci tohto čítania. Pýtam sa, či sa hlási niekto do rozpravy v tomto čítaní. Chvalabohu nikto, takže na tretí pokus, nech sa páči, môžeme pristúpiť k záverečnému hlasovaniu, a to rozpravu v tomto čítaní som vyhlásil za skončenú. Nech sa páči. Ľ. Navrátilová, poslankyňa: Pán predsedajúci, dajte hlasovať o návrhu zákona ako o celku v znení pozmeňujúcich návrhov. S odporučením gestorského výboru schváliť.
T. Lebocký, poslanec: (2008-02-14):
Vážený pán predsedajúci, dajte, prosím, hlasovať o bode spoločnej správy, ktorý upravuje účinnosť zákona, s návrhom gestorského výboru tento bod schváliť.
Laššáková, Jana, podpredsedníčka NR SR (2013-06-25):
Takže budeme pokračovať ďalej v rokovaní. Dávam slovo pánovi poslancovi Lipšicovi, ktorý je písomne prihlásený do rozpravy. (Ruch v sále.) A prosím vás, páni poslanci, o pokoj v rokovacej sále a vás, pán poslanec o chvíľočku strpenia, nech odídu členovia poslaneckého grémia na zasadnutie grémia. Poprosím vás, páni poslanci o pokoj, nech sa páči, pán poslanec, máte slovo.
M. Číž, podpredseda NR SR: (2007-02-01):
Pani poslankyňa, máte právo položiť doplňujúcu otázku v rozsahu 2 minút. Chcete uplatniť toto svoje právo? Nech sa páči.
Kadúc, Miroslav, poslanec NR SR (2015-06-25):
Teraz normálne rozmýšľam, či som si náhodou nemal podať včera športku, lebo celkom mi to vyšlo, čo sa týka losovania. A rozmýšľam ešte ďalej, že keď som podal športku, či náhodou pán Přidal ma nebude stíhať za to, že propagujem niečo. Ale veď to si počkám. Pán minister, jak to povedať rozumne? Referendum nebude mať žiadny vplyv na európske právo. To sa, myslím, zhodneme. Z ostatných alebo z tých ôsmych referend bolo platné iba jedno, aj to veľmi tesne, a aj to veľmi dôležité. Neviem, v čom pán premiér alebo pán podpredseda vidí, že to bude mať nejaký význam, pretože na Slovensku podľa môjho názoru panuje zhoda v tom, čo ľudia chcú . A ľudia odmietajú podľa mňa celoplošne kvóty. A to sme sa zhodli aj v tomto parlamente, za tým si stojím. Preto moja doplňujúca otázka, alebo sú dve. Prvá je, aké právne účinky bude mať referendum v prípade migrantov? A druhá otázka, v ktorom spektre spoločnosti nachádzate rozpor alebo teda nie zhodu na tom, že povinné kvóty treba odmietnuť.
P. Paška, predseda NR SR: (2008-11-25):
(Hlasovanie.) 136 prítomných, 133 za, 1 proti, 2 sa zdržali. Sme v treťom čítaní . Otváram rozpravu. Vyhlasujem ju za skončenú a budeme hlasovať.
Grendel, Gábor, podpredseda NR SR (2022-09-30):
Keďže išlo o záverečné slovo, pán poslanec Čepček, nemôžem vám udeliť slovo s faktickou poznámkou v zmysle rokovacieho poriadku, ale musím prerušiť rokovanie o tomto bode programu. Ďalším bodom by mal byť návrh pána poslanca Martina Čepčeka na vydanie zákona, ktorým sa mení a dopĺňa zákon o hazardných hrách. Pán poslanec nie je v rokovacej sále, takže stráca poradie. (Reakcie z pléna.) Už ďalším bodom je návrh pána poslanca Tomáša Valáška na vydanie zákona o životnom partnerstve a o zmene a doplnení niektorých zákonov. Návrh zákona je uverejnený ako tlač 1124, návrh na jeho pridelenie na prerokovanie výborom je v rozhodnutí č. 1172. Dávam slovo pánovi poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona o životnom partnerstve a o zmene a doplnení niektorých zákonov , tlač 1124.)
Gašpar, Tibor, podpredseda NR SR (2024-10-02):
Ďakujem, pán poslanec. Pán poslanec Hlina, máte slovo.
Hrnčiar, Andrej, podpredseda NR SR (2017-09-11):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej.
Blanár, Juraj, podpredseda NR SR (2021-11-05):
Pán navrhovateľ, ste na tom pozmeňujúcom návrhu aj podpísaný? Ak nie, tak po. Je tam podpísaný pán navrhovateľ Šíbl? Poprosím vás o maličkú chvíľočku. Pán navrhovateľ, skonsolidujte si vaše papiere. (Krátka pauza.) Takže, vážené pani poslankyne, páni poslanci, v zmysle rokovacieho poriadku o slovo požiadala pani spravodajkyňa Zemanová, ktorá je spolupredkladateľkou tohoto pozmeňujúceho návrhu. Takže pán Šíbl ako navrhovateľ sa vzdáva svojho slova a udeľujem slovo pani spravodajkyni. Nech sa páči, pani spravodajkyňa.
Gyimesi, György, poslanec NR SR (2021-03-17):
Na to, aby som vám plne zodpovedal na vaše otázky, mi dvojminútová faktická poznámka stačiť nebude a len tak v rýchlosti by som chcel povedať to, o čo opieram svoj názor. A to je to, že napríklad na Maďarov žijúcich na Slovensku, ale aj na Nemcov sa stále pozerá ako na vojnových zločinov, a to napríklad na základe zák... alebo nariadenia vlády Slovenskej rep... nariadenia Slovenskej národnej rady 104/1945 s názvom o konfiškácii, urýchlenej konfiškácii a rozdelení pôdohospodárskeho majetku Nemcov, Maďarov, kolaborantov a zradcov slovenského národa. Tento zákon je ešte stále v platnom právnom poriadku Slovenskej republiky a ešte v roku 2020 sa súdy Slovenskej republiky pri konfiškácii majetkov rôznych občanov odvolávali na tento zákona, to je po prvé. Po druhé v preambule Ústavy Slovenskej republiky je uvedené, že my národ slovenský spoločne s príslušníkmi národnostných menšín, čo automaticky vytvára druhú kategóriu. Pozrite si územnosprávne členenie Slovenska, akékoľvek, či sa jedná o okresy, alebo o kraje, veď všetky boli vytvorené tak, aby na južnom Slovensku neboli okresy vytvorené tak, aby bola tam väčšina týchto Maďarov napríklad. Veď toto sú mečiarovské okresy, platia dodnes, na južnom Slovensku sú okresy, keď si pozriete mapu, nakreslené zo severu na výcho... na juh, a pričom v strede Slovenska alebo na, na severe Slovenska sú orientované z východu na západ. Územnosprávne členenie, pokiaľ ide o VÚC-ky, veď si pozrite, aké kraje sa nakreslili, za všetky si zoberte Trnavský kraj, len aby tam Maďari neboli, neboli vo väčšine. Pozrite si tento zákon o štátnom občianstve. Bol prijatý len vyslovene proti Maďarom. A takto by... (Prerušenie vystúpenia časomerom.)
Kollár, Boris, predseda NR SR (2021-11-12):
Pán poslanec Ďurica, ďakujem za vecnú faktickú poznámku, ale pri všetkej úcte môžeme si myslieť o pánovi Benčíkovi čokoľvek, ale určite nie, že je fašista. Takže tiež to neni korektné, keď si medzi sebou obidva tábory takto vykrikujete. Nie je, nie je do dobré svetlo a nevysielame dobrý signál smerom k ľuďom, ktorí pozerajú tieto prenosy. Ďakujem. Teraz vystúpi pán poslanec Lehotský.
Hrnčiar, Andrej, podpredseda NR SR (2018-12-05):
Pán poslanec Martinák.
Pollák, Peter, poslanec NR SR (2024-01-10):
Ďakujem za slovo, pán predsedajúci, a ďakujem aj vám, pani kolegyňa Kolíková, za vašu rozpravu, bola naozaj obšírna, faktická a konkrétna, adresná. Ja sa dotknem jednej časti, kde ste spomínali aj dnešnú tlačovú besedu predsedu Roberta Fica, spolu aj s právnikmi, ktorí písali návrh zákona o zrušení úradu špecializovanej, špeciálnej prokuratúry. A tam padla jedna dôležitá vec, ktorú ste aj vy spomenuli, a to povedal sám Robert Fico, že to bolo jeho politické rozhodnutie. A keď my to tu vlastne v pléne hovoríme, že je to objednávka Roberta Fica alebo teda aj tých právnikov, ktorí sa podieľali na tomto návrhu, a ja som to včera hovoril, že ani tí, tí najväčší svetoví režiséri si nedokázali vo svojich filmoch vybaviť alebo teda predstaviť, aby obvinení mali svojich právnikov, ktorí budú sa podieľať na tvorbe legislatívy, ktorá ochráni ich klientov. Ale Robert Fico prešťal naozaj aj týchto svetových režisérov a toto je naozaj veľmi nebezpečné a nezodpovedné z pohľadu aj ministra Suska, ktorý tu bude behať, spotený tu bude vysvetľovať, nemá argumenty, že prečo takýto návrh zákona vlastne sa tu predostiera. Odhalili sme naozaj klamstvo Roberta Fica aj ministra Suska, že tento návrh zákona, ktorý vznikal zrejme na poľovníckej chate, dnes potvrdil aj Robert Fico. A ja vám veľmi pekne ďakujem naozaj, pani poslankyňa Kolíková, že ste to rovnako demaskovali a ste pripomenuli tejto vládnej garnitúre, čo sú to za ľudia. Veľmi pekne ďakujem. (Potlesk.)
Bublavý, Dušan, poslanec NR SR (2016-10-14):
Pán minister, aj ja veľmi pekne ďakujem za konštruktívny prístup. Ale ja si myslím, že pri pánovi ministrovi Kažimírovi je to zakaždým, keď predkladá zákon, že naozaj pristupuje veľmi zodpovedne a je korektný a rokuje aj s opozíciou, aj s koalíciou, takže tu ma ani neprekvapil, lebo má to v DNA. Ale zníženie kvóra len pre Bratislavu, si myslím, že by nebolo vhodné, že by to bolo vhodné pre všetky samosprávy. To by som privítal, lebo by to pomohlo všetkým samosprávam na Slovensku, lebo veľakrát aj prijaté VZN-ko napáda prokurátora. Je tam tiež problematické 30 % vyzberanie. Takže si myslím, ak by sa dalo, aby sme všetky samosprávy mohli to zníženie kvóra využiť.
M. Číž, podpredseda NR SR: (2008-04-03):
Teraz dávam slovo spoločnému spravodajcovi z výboru pre hospodársku politiku pánovi poslancovi Pavlovi Prokopovičovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Máte slovo, pán poslanec.
Zmajkovičová, Renáta, podpredsedníčka NR SR (2013-09-04):
Ďakujem. Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Bugár, Béla, podpredseda NR SR (2016-05-24):
Pani poslankyňa Bašistová.
Osuský, Peter, poslanec NR SR (2016-09-08):
Ďakujem pekne, pán predsedajúci. Z vôle občanov som štvrtýkrát v tomto parlamente a musím povedať, keďže sa budem dotýkať len jednej veci z toho, o čom kolega predrečník hovoril, klasický filibustering som tu zažil tak zriedkavo ako prelet Halleyovej kométy nad svojou hlavou a o tej vieme, že lieta raz za viac než 80 rokov. To znamená, aj tento veľmi obsiahly a vyčerpávajúci a dobrý prejav kolegu vošiel do dvadsiatich minút. Ja si nespomínam, je to možné, že za štyri volebné obdobia som niekedy dvadsať minút prekročil, skôr nie, ako áno. Ale musím povedať, že limitovanie je jeden háčik, okrem iných, novely tohto rokovacieho poriadku. Oveľa väčším háčikom je presne to, čo kolega zmienil a čo podčiarkujem. Tento parlament je kontrolným orgánom jednoznačne nadriadeným vláde. Táto vláda padne, keď bude mať parlament takú vôľu, a každý minister padne, ak tento parlament takúto vôľu mať bude. Nedokážem pochopiť, ako môže predseda parlamentu, predseda, druhý najvyšší ústavný činiteľ štátu, a predseda zákonodarného zboru prísť vôbec na nápad, že budú existovať parlamentu podriadené osoby, ktoré majú väčší nárok na vystúpenie v parlamente ako samotní volení zástupcovia ľudu. To je proste zneváženie, musím povedať. A nejde mi do hlavy, ako vôbec sa na toto prísť mohlo. Chápem a viem si živo predstaviť, žeby to vyargumentovával tým, že napríklad minister financií pri rozpočte potrebuje viacej času. Pripusťme, že toto by sa mohlo ošetriť neakýmsi spôsobom iným ako tým, že apriórne urobím zo zákonodarného zboru občanov druhej kategórie a z ministrov... (Prerušenie vystúpenia časomerom. Potlesk.)
Šudík, Tomáš, poslanec NR SR (2021-11-24):
Ďakujem za slovo. Ja vám o pár sekúnd prečítam pozmeňujúci návrh. V prvom rade ho vysvetlím. Ide iba o legislatívnotechnické úpravy, kde sa ráta s novou účinnosťou zákona, keďže tá pôvodná bola zlá, a ďalšia je, že sa žiacke školské rady, ktoré sú v súčasnosti už vzniknuté, sa nebudú rušiť, len sa premenujú na školské parlamenty. A zároveň ešte jedna taká malá drobnosť, že pri rovnosti hlasov za člena školského parlamentu sa nebude rozhodovať žrebom, ale budú nové voľby vlastne pre tých kandidátov, ktorí získali najviac hlasov. Teraz mi dovoľte prečítať pozmeňujúci a doplňujúci návrh poslancov Národnej rady Slovenskej republiky Tomáša Šudíka, Márie Šofranko, Milana Vetráka a Karola Kučeru k návrhu zákona, ktorým sa mení a dopĺňa zákon Slovenskej republiky rady (pozn. red.: správne „Slovenskej národnej rady“) č. 369/1990 Zb. o obecnom zriadení a v znení neskorších predpisov a ktorým sa menia a dopĺňajú niektoré zákony (tlač 718). Návrh zákona, ktorým sa mení a dopĺňa zákon Slovenskej republiky, Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony, sa mení a dopĺňa takto: 1. V čl. II bode 3 v § 26 odsek 6 znie: „(6) Ak viacerí kandidáti získajú rovnaký počet hlasov a z toho dôvodu zostane mandát neobsadený, vyhlásia sa nové voľby na príslušný mandát, v ktorých môžu kandidovať len títo dotknutí kandidáti. Členom školského parlamentu sa stane ten kandidát, ktorý vo voľbách získal najvyšší počet hlasov.“ 2. V čl. II bode 3 v § 26 ods. 7 písm. d) sa na konci pripájajú tieto slová: „ak ide o strednú školu a strednú školu pre žiakov so špeciálno-výchovno-vzdelávacími potrebami“. 3. V čl. II bode 3 v § 26 odsek 9 znie: „(9) Školský parlament je schopný sa uznášať, ak je na jeho zasadnutí prítomná nadpolovičná väčšina všetkých členov. Na platné uznesenie školského parlamentu je potrebný súhlas nadpolovičnej väčšiny prítomných členov školského parlamentu. Na platné uznesenie školského parlamentu v strednej škole a strednej škole pre žiakov so špeciálno-výchovno-vzdelávacími potrebami vo veci voľby a odvolania zástupcu žiakov do rady školy je potrebný súhlas nadpolovičnej väčšiny všetkých členov školského parlamentu. Pri rovnosti hlasov rozhoduje hlas predsedu.“ 4. V čl. II bod 4 znie: 4. Za § 39he sa vkladá § 39hf, ktorý vrátane nadpisu znie: „§ 39hf Prechodné ustanovenie k úpravám účinným od 1. januára 2022 Žiacke školské rady ustanovené podľa predpisov účinných do 31. decembra 2021sa považujú za školské parlamenty podľa predpisov účinných od 1. januára 2022.“ 5. V čl. III sa doterajší text označuje ako bod 1 a dopĺňa sa bodom 2, ktorý znie: 2. Za § 20a sa vkladá § 20b, ktorý vrátane nadpisu znie: „20b Prechodné ustanovenie k úpravám účinným od 1. januára 2022 Mládežnícke parlamenty zriadené podľa predpisov účinných do 31. decembra 2021 sa považujú za obecné mládežnícke parlamenty podľa predpisov účinných od 1. januára 2022.“ Ďakujem, skončil som.
Laššáková, Jana, podpredsedníčka NR SR (2013-04-30):
Žiada si k rozprave zaujať stanovisko spravodajca? Nie. Vyhlasujem krátku prestávku, o pol šiestej budeme hlasovať. O pol šiestej, 17.30 hod. (Prestávka.) (Po prestávke.)
Číž, Miroslav, podpredseda NR SR (2015-06-23):
Poslanec Blaha.
Ďurovčík, Emil, poslanec NR SR (2018-09-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a ústavnoprávnemu výboru. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Janckulík, Igor, poslanec NR SR (2016-04-26):
Vážený pán podpredseda, vážení ministri, kolegyne, kolegovia, pán Matovič, ja nie som nikomu zaviazaný a ani nikomu nič dlžný. Vy kvôli oravskej R3 asi nemôžete ani spávať, čo ma na jednej strane teší, i keď teraz ste ju momentálne nespomenuli. Netreba zabúdať, pán Matovič, že v programovom vyhlásení sú aj rýchlostné cesty R2, R4, R7. Aj tam žijú ľudia, aj tam títo ľudia potrebujú strašne tieto cesty. Minulý rok musela správa ciest uzatvoriť most v Podbieli, ktorý bol v havarijnom stave, a ľudia z regiónu, ktorí žijú na Orave, museli cestovať za prácou po poľných cestách tak ako v 50. rokoch. Ja viem, že vy máte diaľnicu domov, že vás to netrápi. Ale bol by som rád, keby ste prišli niekedy na dolnú Oravu a starostovia, obyvatelia Oravy určite by vám to vysvetlili. A pre týchto obyvateľov dolnej Oravy to bola priorita, aby tá rýchlostná cesta sa dobudovala. Ale ako vidím, vy nás tu urážate, že sme sa niekomu zapredali, a obviňujete nás stále. Fakt, pozývam vás, príďte medzi týchto ľudí. Vysvetlia vám to a dúfam, že zmeníte názor. Ďakujem.
Paška, Pavol, predseda NR SR (2013-11-27):
Páni poslanci, dnes by tu mal byť po zahraničnej ceste, mal by sa vrátiť pán minister školstva, pán Čaplovič, takže budem s ním o tom hovoriť, je to vládny návrh zákona. Ak bude uňho vôľa, nevidím dôvod, aby sme sa nedohodli. Ďakujem pekne. Vyhlasujem krátku prestávku do 11.25 hodiny a budeme pokračovať v rozprave. (Krátka prestávka.) (Po prestávke.)
Šeliga, Juraj, podpredseda NR SR (2020-10-13):
Ďakujem. Pán poslanec Lukáč.
M. Číž, podpredseda NR SR: (2007-09-20):
Pán minister, máte priestor na odpoveď. Prosím oznámiť ukončenie odpovede.
Bugár, Béla, podpredseda NR SR (2019-09-12):
Pani poslankyňa Smolíková.
Laurenčík, Milan, podpredseda NR SR (2021-05-05):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa. Prihlásil sa jeden pán poslanec, pán Martin Borguľa. Nech sa páči, máte slovo.
Gyimesi, György, poslanec NR SR (2022-11-08):
Vážení kolegovia z SaS, preborníkmi v lámaní cez koleno rôznych zákonov a prílepkov ste vy a konkrétne aj vy, pani exministerka Kolíková, pretože tu by sme mohli rozprávať o tom, ako sa tu menila ústava, alebo ako sa tu menili energetické zákony, ktorými ste vašim pusipajtášom odpustili 60 mil. euro. Takže tu, prosím vás, nehovorte o technickej veci, ktorú tu predkladáme ohľadom vylepšenia zákona, ktorý tu už bol podaný, to je po prvé. Po druhé, pán kolega Pellegrini, vy viete veľmi dobre, že ja mám banky rád asi tak ako koza nôž. A viete aj to, že keby to záležalo na mne, tak banky tu platia bankový odvod. Takže o žiadnom lobizme tu nemôže byť ani reči. Jednoducho sa jedná o vec, ktorá tým bankám, ktoré jednoducho neposkytujú také služby, aj iný zákon, iná zákonná norma im to prikázala robiť, tak touto normou sa im to upraví tým, že to robiť nebudú musieť. Tým pádom sa nejedná o žiaden lobing, ale o normálnu vec, ktorá, si myslím, že už mala byť riešená v tom prvotnom zákone, ale nebola, lebo sa na to asi nejakým spôsobom zabudlo. Ďakujem pekne.
Pellegrini, Peter, predseda NR SR (2015-02-03):
Vážené panie poslankyne, vážení páni poslanci, dovoľujem si vás požiadať, aby ste zaujali miesto v rokovacej sále, pristúpime k hlasovaniu. Ešte pred tým, ako otvorím hlasovanie, s procedurálnym návrhom pán poslanec Osuský, nech sa páči.
Mezenská, Helena, poslankyňa NR SR (2014-07-02):
No prerokovávaný návrh o privatizácii vody je naozaj veľmi nemravný. Ja sa už v tomto prípade znova raz opakujem. A je veľmi smutné sledovať, počúvať túto diskusiu. Je veľmi smutné pozerať sa na to, kam Slovensko dospelo, že Slovensko dospelo do toho štádia, že na čele má takú vládu, ktorá je už natoľko rezervovaná a imúnna, že sa neštíti ničoho. Neštíti sa ničoho, ničím sa necíti byť ohrozená ani neobáva sa toho, že sa spája opozícia vo svojom postoji a v návrhoch na prerušenie rozpravy a rokovania o tomto zákone. Neštíti sa ani občianskeho protestu. Neviem, či si uvedomujete, pán minister, že sú nielen protestujúci občania na balkóne, ale spustená je virtuálne aj petičná akcia, ku ktorej sa dnes prihlásilo 60 000 občanov. Povedzte mi, prosím vás pekne, čo vás zastaví, nakoľko si necháte ako vládni činitelia spotvoriť a zdeformovať vlastný charakter, ako sa môžete postaviť teraz v tejto chvíli k svojim poslaneckým sľubom, k ministerským sľubom, nakoľko sa cítite byť reprezentantmi našich národných záujmov, čo majú ešte preto opoziční kolegovia aj ľudia v ulici dnes urobiť, povedzte mi, čo to má byť, aby zastavili vaše ziskubaživé chúťky.
J. Šimko, poslanec: (2001-09-06):
I. Presperín, podpredseda NR SR: Hlasujte o predloženom návrhu. Hlasujte. (Hlasovanie.) Prítomných je 104 poslancov, za 74, proti 5, zdržalo sa 22, nehlasovali 3 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Prosím, druhé hlasovanie.
Mihál, Jozef, poslanec NR SR (2012-05-09):
Ďakujem, pán kolega, za prejav, ktorým ste veľmi dobre charakterizovali programové vyhlásenie vlády, a ja by som chcel zdôrazniť ten rozmer, ktorý čítam stále a stále, keď opakovane sa snažím nájsť nejaké zrnká múdrosti v programovom vyhlásení, ale nenachádzam ich. Vláda Roberta Fica sa dostala k moci podvodom. Podvodom preto, pretože v predvolebnej kampani nebolo ani reči o tom, kde sa bude škrtať, komu sa bude brať, všetkým boli sľubované istoty. Z reality pritom bolo každému jasné, že takto to jednoducho nebude, ani nebude môcť byť, nech bude pri vláde ktokoľvek. Čiže falošnými sľubmi ste pomýlili občanov. Vidím to tak, že celý ten konsolidačný balíček, ktorý bude pán minister financií nútený prijať, či sa to niekomu páči alebo nie, si odnesie najmä takzvaná stredná vrstva, rozhodne nie tí bohatí, tí milionári, ale ľudia, ktorí tvrdo makajú častokrát v dvoch-troch zamestnaniach, aby uživili svoju rodinu a zabezpečili jej lepší štandard, tí budú platiť vyššie dane, ako sa zdá aj vyššie odvody, budú mať drahšie hypotéky na domčeky, ktoré si postavili niekde za mestom za tých povestných stotisíc eur, ktoré im budú zdanené vyššou daňou z nehnuteľnosti, budú im odobraté rodičovské dávky, respektíve budú škrty v rodičovských príspevkoch pre týchto takzvaných bohatých ľudí, ktorí sú bohatí len preto, lebo študovali a dnes majú dve-tri zamestnania. A k tomu všetkému ich čaká radostná budúcnosť na dôchodku, pretože, ako je známe, chystáte sa oslabiť, a to dosť podstatne, druhý dôchodkový pilier.
Šeliga, Juraj, podpredseda NR SR (2020-07-14):
Ďakujem pekne. Ako prvý s faktickou poznámkou vystúpi pán poslanec Mizík. Nech sa páči.
Laššáková, Jana, podpredsedníčka NR SR (2014-06-11):
Panie poslankyne, páni poslanci, budeme pokračovať v prerušenej rozprave v prvom čítaní o návrhu poslancov Jozefa Mikloška a Ivana Uhliarika na vydanie zákona, ktorým sa mení a dopĺňa zákon č. 355/2007 Z. z. o ochrane a podpore verejného zdravia (tlač 1000). Jeden z predkladateľov pán poslanec Uhliarik je na svojom mieste, obdobne aj spravodajca Viliam Novotný. Do rozpravy je prihlásená pani poslankyňa, poprosím vás, technici, zobrazte na tabuli, kto je prihlásený do rozpravy. Pani poslankyňa Horváthová nie je prítomná, stráca poradie. Pán poslanec Kuffa nie je prítomný, stráca poradie. Ale do rozpravy sa prihlásil pán navrhovateľ, pán poslanec Uhliarik, nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Jozefa Mikloška a Ivana Uhliarika na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení zákona č. 99/1963 Zb. Občiansky súdny poriadok v znení neskorších predpisov , tlač 1000.)
Bugár, Béla, podpredseda NR SR (2016-10-12):
Ďakujem, pán minister. Teraz dávam slovo spoločnej spravodajkyni z výboru pre financie a rozpočet a meno pani poslankyne Irén Sárközy. Nech sa páči.
Šeliga, Juraj, podpredseda NR SR (2020-09-17):
Prosím, prezentujme sa a hlasujme. (Hlasovanie.) Prítomných 136 poslancov, za 86, proti 12, zdržalo sa 37, nehlasoval 1 poslanec. Konštatujem, že aj tento návrh sme schválili. Nech sa páči.